РЕПУБЛИКА СРПСКА

ГРАД БИЈЕЉИНА

ГРАДОНАЧЕЛНИК

ГРАДСКА УПРАВА ГРАДА БИЈЕЉИНА

Одјељење за стамбено-комуналне послове и

заштиту животне средине

Број: 02/3-37-1-1853/2017

Датум, 10.11.2017.године

СКУПШТИНА ГРАДА

БИЈЕЉИНА

ИНФОРМАЦИЈА

О стању судских и других предмета у којима се као једна од страна појављује Град Бијељина за 2016. годину

Град Бијељина, као једна од страна у поступку, појављује се у парничном, ванпарничном, извршном и управном поступку.С обзиром на значај наведених поступака ,у овој информацији, упознајемо Вас са стањем предмета по областима како смо напријед навели уз претходно усалашавање евиденције предмета између Правобранилаштва РС Сједиште замјеника у Бијељина и Одјељења за стамбено комуналне послове и заштиту животне средине , Одсјека за имовинско- правне послове.

**а)** **Парнични поступци**

Ови поступци су најбројнији, најзначајнији и најсложенији, те су на тај начин од великог значаја за остваривање имовинско-правних интереса Града Бијељина, а они се конкретно односе на предмете везане за стварна права на некретнинама, облигационе односе и друге области.

У оквиру ових поступака значајно је напоменути да се Град Бијељина појављује у улози тужене стране пред належним судовима у укупно 75 предмета , а у улози тужитеља у укупно 33 предмета, што укупно чини 108 предмета, који се налазе у раду.Што се тиче процјене вриједности ове врсте судских поступака, а на основу одређених документа који упућују на износ вриједности спора означен у новчаном еквиваленту, треба напоменути да су те вриједности варијабилне, односно не може се са сигурношћу узети да ће исти износ бити и правоснажно утврђен од стране поступајућег суда, како по својој висини тако и по основаности.

У вези са напријед наведеним, сматрамо за сходно указати на неке оријентационе показатеље изражене у новцу, а који се односе на ову врсту предмета из којих произилази да Град Бијељина потражује укупно 1.216.163,36 КМ а од Града Бијељине се потражује износ од 9.917.565,01 КМ. Истичемо да се по постављеним тужбеним захтјевима у предметима „SIMEX-PROM“ doo Јања и Чикојевић Горан из Добоја од Града Бијељина потражује износ од 7.523.428,90 КМ

Ради Вашег ближег упознавања са парничним споровима о којима смо напријед говорили, достављамо вам списак истих- списак број 1.

**б) Ванпарнични поступци**

Предмети из ове области су они који се воде по приједлогу предлагача пред надлежним судом у Бијељини а произашли су из поступака експропријације некретнина по утврђеном општем интересу за изградњу објеката у области саобраћајне инфраструктуре – обилазног пута на западној страни урбаног подручја Града Бијељина ( прва, друга и трећа фаза), преносу права на некретнинама (Пољопривредно-медицинска школа, Општина Бијељина, ВЗ „Орао“), изградње Ламеле3- Канал Дашница и других пројеката за чије провођење је вршена експропријација а за које није постигнут споразум о накнади у претходном поступку који се водио пред надлежним градским органом и надлежном Републичком управом за геодетске и имовинско-правне послове, Подручна јединица Бијељина.

Према усаглашеној евиденцији судских спорова за 2016.годину тренутно се води 6 ванпарничних поступака.

У вези напријед наведених предмета потребно је указати да се по основу експропријација и извршења правоснажних судских одлука, од Града Бијељина, потражује износ од 161.785,80 КМ а иста потраживања садржана су у списку број 2, који је саставни дио информације.

Имајући у виду Одредбе Закона о експропријацији по којима је корисник експропријације дужан исплатити власнику експроприсане некеретнине правичну накнаду, у овим поступцима је уложен додатни напор представника корисника експропријације како би се поступци правичне накнадне завршили споразумом пред надлежним градским органом Управе или пред органом Републичке управе за геодетске и имовинско-правне послове.

У случајевима када се ови спорови рјешавају пред судом долази до значајног повећања висине средстава потребних за ову намјену. Наведено повећање се односи на споредна потраживања-затезну камату, трошкове поступка, вјештачења и друге трошкове. За овакав став постоји начелна препорука законског затупника Града Бијељина, тј. Правобранилаштва РС, Сједиште замјеника у Бијељини.

Морамо истаћи да се видно смањио број ванпарничних поступака јер је Град Бијељина , преко законског заступника ПРС Сједиште замјеника у Бијељини, окончао већи број предмета .

**в ) Извршни предмети**

У оквиру ове групе предмета , тј. предмета који су правоснажно окончани или предмета у којима се приједлози подносе на основу вјеродостојне исправе, Град Бијељина се, као учесник у истима појављује у укупно 59 предмета, од којих у својству тражиоца извршења у 39 предмета а у својству извршеника у 20 предмета. Наведени предмети су приказани у табеларном прегледу. Уколико се они новчано изразе у укупном износу , стање се исказује на сљедећи начин:

- Град Бијељина, као тражилац извршења, потражује износ од 797.631,71 КМ ;

- Град Бијељина као извршеник дугује износ од 1.063.197,18 КМ

Опис ових предмета се налази као прилог у облику списка број 3.

**г ) остали предмети**

На крају треба напоменути да се Град Бијељина, директно или индиректно, појављује и у другим предметима као једна од заинтересованих страна, а то су управни предмети којих, према евиденцији има 1519. То су предмети који се односе на преносе права у складу са Законом о стварним правима, излагање некретнина у складу са Законом о премјеру и катастру некретнина као и тзв.предмети судског мијешања , који се не могу новчано изразити.

ОБРАЂИВАЧ:

Одјељење за стамбено-комуналне послове и

заштиту животне средине